**เล่ห์รักยัยตัวร้าย** (เกาหลี: 앙큼한 돌싱녀) เป็นละครตลกแนวโรแมนติกคอมมาดี้ของเกาหลีใต้ปี ค.ศ. 2014 ที่นำแสดงโดย อี มิน-จ็อง และ จู ซัง-อุก ในฐานะคู่รักหย่าร้างที่จุดประกายความรักของพวกเขาอีกครั้ง ออกอากาศทางเอ็มบีซี ตั้งแต่วันที่ 27 กุมภาพันธ์ ถึง 24 เมษายน ค.ศ. 2014 ในวันพุธและพฤหัสบดี เวลา 21:55 น. จำนวน 16 ตอน

เนื้อเรื่อง
-----------

นา แอ-รา ขณะทำงานที่ร้านอาหารของครอบครัวเธอได้ตกหลุมรัก ชา ชุง-อู นักศึกษาปริญญาโทวิศวกรรมศาสตร์ที่เตรียมเข้ารับราชการ  ในระหว่างการเฉลิมฉลองงานแต่งงานครบรอบ 100 วัน ชุง-อู ประกาศว่าเขาลาออกจากงานเพราะเขามีไอเดียในการทำธุรกิจ แต่ธุรกิจของ ชุง-อู ล้มเหลวอยู่เสมอ ทำให้ แอ-รา พยายามดิ้นรนเพื่อให้พวกเขาอยู่รอดด้วยการทำงานหลายอย่าง หลังจากเสียใจจากการแท้งลูกเนื่องจากความเครียดที่เป็นคนหาเลี้ยงครอบครัวเพียงคนเดียว หลังจากนั้น แอ-รา พบว่า ชุง-อู ประสบความสำเร็จและมั่งคั่งอย่างเหลือเชื่อ ในขณะที่เธอยังคงชำระหนี้ที่เกิดขึ้นระหว่างการแต่งงานของพวกเขา ความสนุกเริ่มต้นขึ้นเมื่อ ชุง-อู เชื่อว่า แอ-รา อยากให้เขากลับมาเพราะเขาร่ำรวย และ แอ-รา วางแผนแก้แค้น ชุง-อู

นักแสดง
-------

### ตัวละครหลัก

* อี มิน-จ็อง รับบทเป็น นา แอ-รา

สวยงามแต่อ่อนแอ เมื่อแต่งงานกับ ชุง-อู เธอฝันที่จะเป็นแม่บ้าน แต่พบว่าตัวเองต้องแบกรับภาระด้านการเงินเพียงอย่างเดียวเป็นเวลาสี่ปี จนกระทั่งความคับข้องใจและความเหน็ดเหนื่อยทำให้เธอต้องหย่ากับ ชา ชุง-อู แต่หลังจากที่เธอเห็นความสำเร็จของ ชา ชุง-อู เธอก็วางแผนที่จะเอาชนะสามีเก่าของเธอด้วยการฝึกงานที่บริษัทของเขา
* จู ชัง-อุก รับบทเป็น ชา ชุง-อู

แม้จะเป็นอัจฉริยะด้านวิศวกรรมแต่แรกเริ่มเขาศึกษาเพื่อเป็นข้าราชการ เมื่อเขาได้พบและแต่งงานกับ แอ-รา เขาประกาศว่าเขาจะลาออกจากงานมาเป็นนักพัฒนาซอฟต์แวร์แทน แต่เขาล้มเหลวทางธุรกิจในช่วงหนึ่งจึงนำไปสู่การหย่าร้างกับแอ-รา ในที่สุด ชุง-อู ก็สร้าง DonTalk แอพที่เหมือนกับ WhatsApp ซึ่งกลายเป็นแอปพลิเคชั่นโซเชียลเน็ตเวิร์กอันดับหนึ่งของเกาหลี
* คิม กยู-รี รับบทเป็น กุ๊ก ยอ-จิน

ฉลาด สง่างามและมีความสามารถ ยอ-จิน มีความเข้าใจที่เฉียบแหลมและความมุ่งมั่น เธอเป็นทายาทและเป็นลูกสาวของประธาน D&T Software Ventures ซึ่งเธอทำงานเป็นผู้อำนวยการ ในวันหนึ่งเธอได้ตกหลุมรัก ชุง-อู เพราะบุคลิกที่อบอุ่นของเขา ซึ่งต่อมาเธอได้กลายเป็นคู่แข่งของ แอ-รา
* ซอ คัง-จุน รับบทเป็น กุ๊ก ซึง-ฮย็อน

เป็นน้องชายของ ยอ-จิน เขาเป็นผู้ชายที่ดูดี รวย และเอาใจใส่ เหมือนเป็นผู้ชายที่สมบูรณ์แบบ เมื่อเขากลับมาจากต่างประเทศเขาได้รับการว่าจ้างจาก DonTalk แม้ว่าเขาจะต่อต้านการทำงานในบริษัทของพ่อก็ตาม เขาได้ซ่อนตัวตนที่แท้จริงของเขา และเขาก็สนใจในตัว แอ-รา แม้อายุจะห่างกันแปดปี
### ตัวละครสมทบ

* ฮัน มย็อง-ซู รับบทเป็น กิล โย-ฮัน

โยฮันเป็นเสมียนพาร์ทไทม์ที่ PC Bang ที่ซึ่ง ชุง-อู เคยมาอาศัยอยู่ตอนที่เขายากจน และเธอเมื่อประสบความสำเร็จเธอได้จ้าง โย-ฮัน เป็นเลขาส่วนตัวของเธอ ทั้งสองมีมิตรภาพที่ดีต่อกัน โดยเฉพาะอย่างยิ่งเมื่อ โย-ฮัน อยู่เคียงข้าง ชุง-อู ในขณะที่เธอเสียใจจากการหย่าร้าง
* ฮวัง โบ-รา รับบทเป็น คัง มิน-ย็อง

เป็นเพื่อนสนิทของ แอ-รา
* อี บย็อง-จุน รับบทเป็น โอ บย็อง-จุน

เป็นกรรมการผู้จัดการ และมือขวาของประธานกุ๊ก
* อี ชุง-กิล รับบทเป็น กุ๊ก ย็อง-โกล

เป็นพ่อของ ยอ-จิน และ ซึง-ฮยุน ประธานบริษัท D&T Software Ventures
* คิม ยง-ฮี รับบทเป็น นา ซู-ช็อล

เป็นพี่ชายของ แอ-รา

การผลิต
-------

บทละครได้รับรางวัล Encouragement จากการประกวด Script Contest ประจำปี 2012 ของ MBC (Serial Section)

การออกอากาศในต่างประเทศ
-----------------------

* ออกอากาศในญี่ปุ่นทางช่องเคเบิ้ล KNTV เริ่ม 10 สิงหาคม ค.ศ. 2014
* พีพีทีวีเอชดี ในประเทศไทย เริ่ม 22 กุมภาพันธ์ ค.ศ. 2015 และ ช่อง 9 เอ็มคอตเอชดี เริ่ม 13 กรกฎาคม ค.ศ. 2017

อ้างอิง
-------

1. ↑  Lee, Cory (January 7, 2014). "Joo Sang-wook, Rhee Min-jung to Pair Up in New TV Romcom". *TenAsia*. คลังข้อมูลเก่าเก็บจากแหล่งเดิมเมื่อ April 9, 2014. สืบค้นเมื่อ February 21, 2014.
2. ↑  "*Cunning Single Lady* New Drama's New Posters". *MBC Global Media*. February 21, 2014. สืบค้นเมื่อ February 21, 2014.
3. ↑  Kwon, Soo-bin (February 11, 2014). "Lee Min Jung and Joo Sang Wook Get Married for *Cunning Single Lady*". *enewsWorld*. คลังข้อมูลเก่าเก็บจากแหล่งเดิมเมื่อ February 25, 2014. สืบค้นเมื่อ February 21, 2014.
4. ↑  Lee, Sun-min (December 31, 2013). "Lee Min-jung is very cunning". *Korea JoongAng Daily*. สืบค้นเมื่อ February 21, 2014.
5. ↑  Ko, Hong-ju (May 17, 2014). "Interview: *Good Actor* Joo Sang Wook Talks Getting Rid of His "Director" Image". *enewsWorld*. คลังข้อมูลเก่าเก็บจากแหล่งเดิมเมื่อ May 19, 2014. สืบค้นเมื่อ May 21, 2014.
6. ↑  Jeong, Jee-won (January 20, 2014). "Infinite's L Cast in *Cunning Single Lady* with Lee Min Jung and Joo Sang Wook". *enewsWorld*. คลังข้อมูลเก่าเก็บจากแหล่งเดิมเมื่อ April 14, 2016. สืบค้นเมื่อ February 21, 2014.
7. ↑  Jeon, Su-mi (February 11, 2014). "Infinite's L Transforms into Cute Secretary for *Cunning Single Lady*". *enewsWorld*. คลังข้อมูลเก่าเก็บจากแหล่งเดิมเมื่อ February 25, 2014. สืบค้นเมื่อ February 21, 2014.
8. ↑  Lee, Kyung-nam (April 24, 2014). "Infinite's L is Sad to Say Goodbye to *Cunning Single Lady*". *enewsWorld*. คลังข้อมูลเก่าเก็บจากแหล่งเดิมเมื่อ April 26, 2014. สืบค้นเมื่อ April 25, 2014.
9. ↑  "2012 MBC 드라마 극본공모". *www.imbc.com*. สืบค้นเมื่อ 2017-10-21.
10. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-09-16. สืบค้นเมื่อ 2022-02-20.
11. ↑  "Archived copy". คลังข้อมูลเก่าเก็บจากแหล่งเดิมเมื่อ November 11, 2016. สืบค้นเมื่อ June 1, 2017.`{{cite web}}`: CS1 maint: archived copy as title (ลิงก์)

แหล่งข้อมูลอื่น
---------------

* *Cunning Single Lady* official MBC website (ในภาษาเกาหลี)
* *Cunning Single Lady* at MBC Global Media
* *Cunning Single Lady* ที่อินเทอร์เน็ตมูวีเดตาเบส
* *Sly and Single Again* ที่ฮันซีเนมา